Diari Oficial de la Generalitat Valenciana


Sumari del DOGV 9638, del 13-07-2023 (2023/7319)

RESOLUCIÓ de 23 de juny de 2023, de la secretaria autonòmica de Justícia i Administració Pública, d'aprovació del Programa de teletreball de l'Institut Valencià de Cultura, número 04/2023.
--------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9638

Data del DOGV
:   13-07-2023

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2023/7319


Data del document
:   23-06-2023

Organisme emissor
:   Conselleria de Justícia, Interior i Administració Pública

Tipus de document
:   Resolució

Descriptors 

:   * Conselleria de Justícia, Interior i Administració Pública
    * treball a distància

RESOLUCIÓ de 23 de juny de 2023, de la secretaria autonòmica de Justícia i Administració Pública, d'aprovació del Programa de teletreball de l'Institut Valencià de Cultura, número 04/2023. [2023/7319]  
Vista la proposta de programa de teletreball de l'Institut Valencià de Cultura, amb número d'expedient 04/2023, es formula la present resolució, de conformitat amb els antecedents de fet i fonaments de dret següents:  
  
Antecedents de fet  
I. Amb data 31 de març de 2023 es va registrar d'entrada en la Direcció General de Funció Pública una sol·licitud de l'Institut Valencià de Cultura (IVC), per a iniciar el procediment d'aprovació del Programa de teletreball de l'IVC, a l'empara de l'art. 13 del Decret 49/2021, d'1 d'abril, del Consell, de regulació del teletreball com a modalitat de prestació de serveis del personal empleat públic de l'Administració de la Generalitat (d'ara endavant, Decret 49/2021).  
  
II. Analitzada la proposta i la documentació presentada, comprovat si conté tots els elements i requisits previstos en el Decret 49/2021, en data 14 d'abril de 2023, la Direcció General de Funció Pública va requerir a l'òrgan proponent perquè esmenara la falta o hi adjuntara la documentació preceptiva, en el sentit indicat en l'escrit d'esmena d'aquesta mateixa data.  
III. Analitzada la documentació esmenada i comprovat que compleix tots els elements i requisits previstos en el Decret 49/2021, en data 7 de juny de 2023, la Direcció General de Funció Pública va elevar una proposta de resolució d'aprovació del Programa de teletreball de l'IVC.  
  
  
Fonaments de dret  
I. El Decret 49/2021, que regula la modalitat de prestació de serveis en règim de teletreball amb caràcter general i l'àmbit d'aplicació del qual es refereix al personal funcionari i laboral de l'Administració de la Generalitat.  
II. L'article 13.1 del Decret 49/2021, que estableix que quan afecte llocs de treball amb adscripció orgànica i funcional en una mateixa conselleria o organisme, s'iniciarà a proposta de la corresponent sotssecretaria o òrgan competent en matèria de personal dirigida a la direcció general competent en matèria de funció pública.  
III. Els apartats dos i tres de l'art. 13 del Decret 49/2021, que estableixen la forma de presentació de la proposta, el seu contingut i la documentació que ha d'acompanyar-se.  
IV. L'article 13.4 del Decret 49/2021, que atribueix a la direcció general amb competències en matèria de funció pública la competència per a analitzar, requerir per a la seua possible esmena i proposar la resolució que corresponga de les propostes de programes de teletreball que tramiten les sotssecretaries o òrgans competents en matèria de personal de les conselleries o organismes.  
V. L'article 13.5 del Decret 49/2021, que estableix que després d'haver transcorregut el termini per a l'esmena, si és el cas, la direcció general competent en matèria de funció pública elevarà una proposta de resolució en el sentit que siga procedent a la secretaria autonòmica amb competències en matèria de funció pública.  
En virtut del que s'ha dit més amunt, de conformitat amb els preceptes esmentats i altres d'aplicació general, i conforme a la proposta de resolució elevada per la Direcció General de Funció Pública, resolc:  
  
Primer  
Aprovar el Programa de teletreball de l'Institut Valencià de Cultura, amb número d'expedient 4/2023, que s'adjunta com a annex I i II a aquesta resolució. El document complet del programa pot consultar-se en la següent pàgina web: https://ivc.gva.es/val/ivc-val/ivc-obert/institucio  
  
Segon  
De conformitat amb el que es preveu en l'article 5 del Decret 49/2021, la duració serà la determinada en el programa de teletreball, que, en tot cas, serà d'un màxim d'un any prorrogable per períodes iguals, i caldrà entendre'l prorrogat pel mateix període si, una vegada arribat el venciment, l'òrgan proponent no manifesta el contrari.  
  
Tercer  
Les persones que ocupen algun dels llocs de treball identificats en l'annex II i que complisquen els requisits establits en l'article 4 del Decret 49/2021, podran participar voluntàriament en el programa i presentar les seues sol·licituds conforme al model previst, en la següent adreça web: https://empleado.ivc.gva.es/, en el termini de 10 dies hàbils comptats des de l'endemà de la publicació d'aquesta resolució en el Diari Oficial de la Generalitat Valenciana. Les sol·licituds es dirigiran telemàticament a la Direcció General de l'Institut Valencià de Cultura, la qual dictarà una resolució en el termini màxim de tres mesos des de la publicació del programa, en la qual constarà l'inici i l'acabament del programa de teletreball, la distribució dels dies de treball presencial i de teletreball, el personal participant i les activitats que haurà de desenvolupar de conformitat amb les fitxes d'identificació dels compromisos d'execució.  
El personal que resulte seleccionat per a participar en el programa de teletreball realitzarà obligatòriament un curs de formació específic en els termes previstos en l'article 10 del Decret 49/2021. Així mateix, realitzarà una declaració responsable relativa a seguretat i salut emplenant el qüestionari previst en l'article 9 del decret esmentat.  
  
Contra la present resolució, que posa fi a la via administrativa, les persones interessades podran interposar un recurs contenciós administratiu davant el jutjat contenciós administratiu corresponent, en el termini de dos mesos comptats des de l'endemà de la seua publicació. Així mateix, amb caràcter potestatiu, podran interposar recurs de reposició, en el termini d'un mes des de l'endemà de la publicació, davant el mateix òrgan que ha dictat la resolució.  
  
València, 23 de juny de 2023.- La secretària autonòmica de Justícia i Administració Pública: Isabel Gemma Fajardo García.  
  
  
  
ANNEX I  
PROGRAMA DE TELETREBALL DE L'INSTITUT VALENCIÀ DE CULTURA, NÚMERO 4/2023.  
  
Conselleria/Organisme: Institut Valencià de Cultura  
  
Òrgan superior o directiu del qual depenen els llocs de treball: l'òrgan superior o directiu del qual depenen els llocs de treball en l'IVC és la Direcció General, conforme al que es disposa en l'article 8.2.f del Decret 5/2013, de 4 de gener, del Consell, pel qual s'aprova el Reglament d'Organització i Funcionament de CulturArts Generalitat (actual Institut Valencià de Cultura).  
  
A) Causes i objectius de la proposta, que en tot cas haurà de contribuir a una millor organització del treball, que fonamenta la seua implantació.  
Les causes que es plantegen per a la introducció en la nostra organització d'aquesta manera de prestació del servei, són entre altres:  
- Millora en l'organització del treball: la millora en la gestió del temps, així com la reducció de la incidència de factors externs, pot ser un element determinant de millora de la productivitat. Paral·lelament, el fet que el personal sotmés al Programa de teletreball haja d'estar compromés a determinats objectius d'execució, amb mètriques explícites, i que aquests hagen de ser objecte d'avaluació periòdica, també suposa una millora substancial de l'organització del treball.  
  
- Sostenibilitat ambiental: disminució de la contaminació, en tant que decreix el nombre de desplaçaments i l'ús de vehicles privats i, potencialment, té efectes positius en l'emissió de gasos amb efecte d'hivernacle, en procurar una major eficiència en el consum d'energia en l'organització i el medi ambient.  
- Millora de l'autonomia i de la responsabilitat del personal empleat públic. Es considera que una reducció de factors estressors, com ara el trànsit per desplaçaments, i estar en un entorn segur, pot millorar la qualitat de vida del personal i en conseqüència la seua productivitat.  
  
- Millora en la conciliació de la vida personal, laboral i familiar, així com un reforçament del principi de corresponsabilitat del personal.  
  
- Sense perjudici del compliment horari al qual s'està sotmés, el teletreball ofereix la possibilitat d'organització i planificació del temps de forma més eficient per al personal. Estalvi de temps en evitar els desplaçaments.  
- Disminució de despeses menors per part del personal empleat públic: transport públic, gasolina, menjades fora de casa, etc.  
- Reducció de despeses per a l'Administració: menors despeses de determinats consumibles com ara aigua, energia, climatització…  
- Un últim element, però no per això menys rellevant, és la possibilitat que s'obri amb el teletreball que es puga viure en determinats espais rurals, allunyats de la gran ciutat, i al mateix temps poder continuar amb el treball ordinari, millorant d'aquesta manera la vida i condicions d'aquestes comarques i municipis de l'interior.  
De manera sintètica, els objectius del Programa de teletreball de l'IVC són:  
a) Reorganització dels processos i la introducció de tecnologies de la informació i la comunicació en les tasques habituals dels llocs de treball, de manera que es redefinisquen objectius i s'avance en l'orientació del treball als resultats i a una millor gestió del temps.  
b) Distribució flexible del temps de prestació efectiva del treball en la seua modalitat presencial i de teletreball, sense que per això es veja afectada la qualitat del servei que es presta i sense que les garanties del personal funcionari afectat patisquen cap menyscapte. Tot això, sense perjudici del compliment horari al qual s'està sotmés.  
c) Millora en els resultats del treball realitzat pel personal de l'IVC, puix que suposa una reducció en els temps de desplaçaments que redundarà en un augment de la productivitat i sostenibilitat ambiental.  
  
d) Millora de les condicions de treball del personal funcionari de l'IVC quant a la conciliació de la vida personal, familiar i laboral i la corresponsabilitat familiar.  
Totes les disposicions d'aquest programa de teletreball han de complir les especificacions del Decret 49/2021, d'1 d'abril, del Consell, de regulació del teletreball com a modalitat de prestació de serveis del personal empleat públic de l'Administració de la Generalitat. Qualsevol dubte en la seua interpretació, s'entendrà a la llum del que disposa aquest decret. Igualment, en tot allò no contemplat en el Programa de teletreball, s'atendrà al que disposa el decret i la resta de normes vigents en matèria de funció pública.  
  
B) Duració del programa  
En compliment del que es disposa en l'art. 5 del Decret 49/2021, la duració del Programa de teletreball serà d'un any prorrogable per períodes iguals. Si arribat el venciment, l'IVC, com a òrgan proponent, no manifesta el contrari, s'entendrà prorrogat pel mateix període.  
  
La comunicació de la finalització del Programa de teletreball de l'IVC al personal funcionari participant haurà d'efectuar-se per la Direcció General (òrgan que ostenta la direcció del personal de l'entitat), almenys amb un mes d'antelació a la seua finalització, donant compte a la direcció general competent en matèria de funció pública.  
  
C) Informe favorable de l'òrgan superior o directiu del qual depenguen els llocs de treball  
Des de la Direcció General de l'IVC s'ha articulat aquest programa de teletreball comptant en tot moment amb la participació de les direccions adjuntes i serveis en els quals treballa el personal de l'entitat els llocs de la qual resulten afectats per aquest.  
El llistat de llocs de treball susceptibles de ser exercits en la modalitat de teletreball segons les especificacions establides pel Decret 49/2021, que s'aporta com a annex I, ha sigut proposat conjuntament després de diverses reunions i debats realitzats a aquest efecte.  
L'òrgan proponent d'aquest programa que és qui el signa i recolza, es mostra favorable a la seua implantació.  
D) Nombre màxim de llocs que poden participar en el programa de teletreball  
El nombre màxim de llocs de treball que poden participar en el programa de teletreball es relacionen en annex I, sent els recollits en la RPT de l'Institut Valencià de Cultura la gestió de la qual correspon a la direcció general competent en matèria de funció pública, a excepció dels quals per les seues tasques i funcions requereixen la presencialitat dels seus titulars o ocupants per al seu correcte acompliment.  
  
E) Identificació clara i concreta de la tipologia dels llocs de treball que podrien incorporar-se al programa de teletreball, indicant la seua adscripció orgánica i funcional o territorial.  
Són considerats llocs de treball susceptibles de ser exercits mitjançant teletreball els que es poden realitzar de manera autònoma i a distància atenent les seues característiques específiques i amb els mitjans requerits per al seu desenvolupament, atenent el que es preveu en l'article 3.1 del Decret 49/2021. En aquest sentit, es recullen en annex I els llocs de treball del personal de l'IVC la gestió del qual correspon a la direcció general competent en matèria de funció pública que s'incorporen a l'esmentat programa, així com aquells que no són susceptibles de teletreball atés que les seues tasques i funcions requereixen de la presencialitat dels seus titulars o ocupants per al seu correcte acompliment. S'informa, així mateix, que s'atendrà el que es disposa en l'art. 6.1 del Decret 49/2021, en relació amb els llocs de l'entitat la forma de provisió de la qual siga la lliure designació. Finalment, s'informa que en l'entitat no existeixen llocs d'estructura classificats amb el nivell de complement de destí 30, en relació amb l'art. 3.4 del Decret 49/2021.  
  
F) Distribució de la jornada setmanal del personal participant  
La jornada de treball setmanal es distribuirà, amb caràcter general, de manera que, com a màxim, tres dies a la setmana siguen prestats serveis en règim de teletreball, i la resta de temps de manera presencial d'acord amb la jornada i horari habituals. Seran els titulars de la Direcció General, direccions adjuntes, Subdirecció General de Gestió o caps de servei de l'IVC, segons corresponga per dependència jeràrquica o per raons d'organització, els qui determinen el nombre concret de dies fins al màxim de tres, així com, si és el cas, la seua distribució setmanal, establint a aquest efecte els torns i rotacions que siguen necessaris entre el personal al seu càrrec. Així mateix, en relació amb el sistema de control establit en l'art. 6.2 del Decret 49/2021, tots els serveis prestats, tant en règim presencial com en règim de teletreball, hauran de ser registrats en l'aplicació GVCronos.  
En tot cas, d'acord amb l'art. 6.7 del Decret 49/2021, almenys un 20 % de la plantilla de cada departament ha de prestar servei de manera presencial cada jornada laboral, a excepció de per causa justificada. D'altra banda, s'estableix el dilluns com a dia de la setmana en el qual tota la plantilla de l'entitat coincidirà en les dependències en règim de treball presencial.  
La jornada diària no es podrà fraccionar en les modalitats de prestació de servei presencial i teletreball.  
Per circumstàncies sobrevingudes que afecten la persona teletreballadora o quan necessitats del servei degudament motivades el justifiquen, es podrà modificar l'autorització per a prestar el servei en la modalitat de teletreball, mitjançant:  
a) La redistribució de la jornada de treball setmanal entre la modalitat presencial i de teletreball.  
b) La reducció del nombre de dies setmanals de teletreball.  
c) La suspensió temporal de la prestació a distància.  
La modificació de les condicions o la suspensió temporal es duran a terme mitjançant procediment contradictori i en ell es garantirà l'audiència a la persona interessada. Serà resolt per l'òrgan competent en matèria de personal de l'IVC a sol·licitud de la persona interessada o d'ofici. De les actuacions es donarà compte a la direcció general competent en matèria de funció pública que, al seu torn, donarà compte a la Comissió de Control i Seguiment.  
  
G) Barem aplicable per a la selecció del personal  
No resulta necessari establir un barem aplicable diferent de l'establit en l'annex V del Decret 49/2021, el qual s'utilitzarà en cas necessari.  
  
  
H) Mitjans tecnològics necessaris per a l'acompliment de les funcions de forma no presencial mitjançant teletreball  
La incorporació del personal a la modalitat de teletreball estarà condicionada a la implantació efectiva dels mitjans tecnològics necessaris per a dur-la a terme.  
La Subdirecció General de Gestió de l'IVC, com a responsable d'impulsar la planificació, així com la gestió dels assumptes de personal de l'entitat, conforme al que es disposa en l'article 10.6.e del Decret 5/2013, proporcionarà els mitjans tècnics i estructurals, marc tecnològic, aplicacions i eines informàtiques a les persones que teletreballen (VPN i accés a l'escriptori remot, entre altres), fent possible que puguen exercir les tasques pròpies del lloc de treball en idèntiques condicions a com serien executades en el centre de treball.  
L'IVC dotarà la persona teletreballadora d'un servei adequat de suport tècnic. Al mateix temps, l'entitat té la responsabilitat referent als costos lligats a la pèrdua o als desperfectes dels equips i de les dades utilitzades per la persona teletreballadora, qui, al seu torn, anirà amb compte amb els equips que li hagen confiat; no recollirà ni difondrà material il·lícit via internet.  
  
I) Informe favorable de la direcció general competent en matèria de tecnologies de la informació i les comunicacions  
Pel fet que l'IVC i, per tant, el personal que treballa en aquest, queda fora de l'àmbit competencial de la DGTIC, després de consultar-lo amb aquesta, no és necessari l'informe preceptiu, atés que l'equipament TIC, així com els serveis associats, són proveïts per la pròpia institució. La Secció d'Informàtica de l'IVC és la que dota d'equips informàtics als usuaris de l'entitat, ja es tracte de personal laboral o personal funcionari. Per tant, l'informe preceptiu, encara que es tracte de personal funcionari, pel fet d'exercir les seues funcions en l'IVC, l'ha d'elaborar aquesta Secció, que és la que coneix els equips i els mitjans necessaris per a teletreballar en l'IVC. Per tot això, s'adjunta igualment en l'annex II, informe favorable de la Subdirecció General de Gestió de l'IVC com a òrgan competent en la gestió dels assumptes de personal de l'entitat, conforme al que es disposa en l'article 10.6.e del Decret 5/2013, al càrrec del qual treballa la Secció d'Informàtica de l'IVC.  
  
  
J) Termini proposat per a la presentació de sol·licituds de participació  
El termini per a la presentació de sol·licituds de participació es fixa en deu dies hàbils des de la publicació del Programa de teletreball en el Diari Oficial de la Generalitat Valenciana.  
  
K) Informe d'impacte de gènere  
S'adjunta com a annex III informe d'impacte de gènere.  
  
Finalment, en compliment del que es disposa en l'article 13.3 del Decret 49/2021, s'adjunten en annex IV les fitxes d'identificació dels compromisos d'execució degudament emplenades.  
  
El director general de l'Institut Valencià de Cultura  
Abelardo Guarinos Viñoles